**N Á R O D N Á R A D A S L O V E N S K E J R E P U B L I K Y**

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-489/2021

**466a**

**Správa**

**Výboru Národnej rady Slovenskej republiky pre ľudské práva a národnostné menšiny o prerokovaní správy o činnosti verejného ochrancu práv za rok 2020 (tlač 466)**

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky správu o prerokovaní správy o činnosti verejného ochrancu práv za rok 2020 (tlač 466):

Predseda Národnej rady Slovenskej republiky svojím rozhodnutím č. 489 z 31. marca 2021 pridelil predmetnú správu na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

 Gestorský výbor správu prerokoval na svojej 18. schôdzi 20. apríla 2021 a prijal k nej uznesenie č. 48. V zmysle tohto uznesenia

gestorský výbor

**odporúča**

Národnej rade Slovenskej republiky

**zobrať na vedomie**

správu o činnosti verejného ochrancu práv za rok 2020 (tlač 466).

 Výbor svojím uznesením č. 57 z 5. mája 2021 schválil správu výboru a poveril poslankyňu Evu Hudecovú (poslanca Ondreja Dostála) vystúpiť na schôdzi Národnej rady Slovenskej republiky, podať správu o prerokovaní Správy o činnosti verejného ochrancu práv za rok 2020 (tlač 466) a predložiť návrh na uznesenie Národnej rady Slovenskej republiky.

Peter Pollák v. r.

podpredseda Výboru NR SR pre ľudské práva a národnostné menšiny

N Á R O D N Á R A D A S L O V E N S K E J R E P U B L I K Y

VIII. volebné obdobie

č. CRD-489/2021

NÁVRH

Uznesenie

Národnej rady Slovenskej republiky

z.... mája 2021

k správe o činnosti verejného ochrancu práv za rok 2020 (tlač 466)

Národná rada Slovenskej republiky

**berie na vedomie**

správu o činnosti verejného ochrancu práv za rok 2020.